早春泛鏡湖
作者：宋之問
朝代：唐

paragraphs: 漾舟喜湖廣，湖廣趣非一。
愉目野載蕪，清心山更出。
孤烟晝藏火，薄暮朝開日。
但愛春光遲，不覺舟行疾。
歸雁空間盡，流鶯花際失。
遠情自此多，景霽風物和。
蘆人收晚釣，棹女弄春歌。
野外寒事少，湖間芳意多。
雜花因爛熳，暄柳日逶迤。
爲客頓逢此，於思柰若何？
（此詩見《永樂大典》卷二二六七「六模」「湖」字「鏡湖」條。
〖二函二十冊〗）。